****

**Djemal Ibraimi**

Master Teknik Dentarë, Anëtar i Bio-Emulation

Master i Shkencave në Stomatologji (viti i katërt)

Zvicërr

Djemal Ibraimi u diplomua në teknikë dentare në vitin 2002, dhe 7 muaj më vonë në moshën 22 vjeç, e hapë një laborator dentar. Nga viti 2002 deri në vitin 2005 ka ndjekur kurset Master në shkollën e lartë të teknologjisë dentare në Gjenevë/Zvicër. Ka punuar në protezat e lëvizshme dhe fikse, ndërsa 13 vitet e fundit është përqendruar ekskluzivisht në stomatologjinë estetike dhe restaurative. Nga viti 2012 është anëtarësuar në DTG (Dental Technicians Guild), ku ishte dhe anëtari i parë ndërkombëtar, jashtë ShBA.

Në vitin 2014, përzgjidhet si “Key Opinion Leader” (KOL) në kompaninë prestigjioze GC, ku edhe është testues teknik i produkteve të ndryshme të GC: qeramikën LiSi, LiSi Press dhe Gradia Plus. Në vitin 2016, është ftuar dhe është bërë pjesë e grupit të mirënjohur botërisht në stomatologjinë restaurative «Bio-Emulation International». Në vitin 2017, me miq dhe kolegë shqiptarë ka krijuar grupin DTG ALBANIANS, për të rritur nivelin e protezistëve dhe dentistëve shqiptarë.

Në vitin 2018, është ftuar në programin tekniko-shkencor eLAB® të Sascha Hein, si ekspert dhe instruktor. Në vitin 2019, i jepet titulli “Masters of Masters in Esthetic Dentistry” nga Dutch Academy of Esthetic Dentistry /Holandë. Në vitin 2020 është ftuar si Profesor në Fakultetin e Mjekësisë Dentare në Tiranë, Shqipëri për të dhënë mësim mbi fotografinë, protezat dentare, ngjyrën në dentistri, histoanatominë, etj.

Në vitin 2021, shiti laboratorin dhe sot (2024), është student i vitit të 4-t të Fakultetit të Stomatologjisë. Ai Është bashkëpunëtor në testimet e para me Polar-eyes, Visual-eyes, White-balance, eLABor-aid © dhe eLAB-prime të Bio-Emulation. Bashkëpunon me universitete te ndryshme europiane (Gjenevë, Bruksel, Spitali Universitar Pitié Salpêtrière, etj.) Poashtu është autor, bashkautor dhe kontribues i artikujve të ndryshëm të publikuar në revista prestigjioze dentare ndërkombëtare. Ka mbajtur konferenca dhe kurse profesionale në disa vende evropiane, si: Zvicra, Gjermania, Franca, Shqipëria, Kosova, etj.